ddrg/super_eurlex huggingface dataset:
ΚΑΝΟΝΙΣΜΟΣ (ΕΚ) αριθ. 702/95 ΤΗΣ ΕΠΙΤΡΟΠΗΣ της 30ής Μαρτίου 1995 περί τροποποιήσεως του κανονισμού (ΕΚ) αριθ. 478/95 περί συμπληρωματικών λεπτομερειών για την εφαρμογή του καθεστώτος δασμολογικής ποσόστωσης κατά την εισαγωγή μπανανών στην Κοινότητα, που αναφέρεται στα άρθρα 18 και 19 του κανονισμού (ΕΟΚ) αριθ. 404/93 και περί τροποποίησης του κανονισμού (ΕΟΚ) αριθ. 1442/93 (Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 404/93 του Συμβουλίου της 13ης Φεβρουαρίου 1993 περί κοινής οργανώσεως αγοράς στον τομέα της μπανάνας (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 20,

Εκτιμώντας:

ότι το άρθρο 4 παράγραφος 1 στοιχεία α) και β) του κανονισμού (ΕΚ) αριθ. 478/95 της Επιτροπής (3), προβλέπει ότι ένας συντελεστής μείωσης εφαρμόζεται για μία ή περισσότερες χώρες καταγωγής, ο επιχειρηματίας που υπέβαλε αίτηση έκδοσης πιστοποιητικών εισαγωγής για την ή τις εν λόγω χώρες καταγωγής, δύναται, είτε να αρνηθεί την έκδοση πιστοποιητικού για μειωμένη ποσότητα, είτε, όσον αφορά ποσότητα ίση ή κατώτερη από τη μη χορηγούμενη ποσότητα της πρώτης αίτησης, να υποβάλει νέα αίτηση για τις χώρες καταγωγής για τις οποίες δεν εφαρμόζεται κανένας συντελεστής μείωσης εντός προθεσμίας πέντε εργάσιμων ημερών από τη δημοσίευση του κανονισμού που καθορίζει τον συντελεστή μείωσης 7 ότι, κατόπιν των αιτήσεων που υποβάλλονται από τους επαγγελματικούς κύκλους, πρέπει να προβλεφθεί μεγαλύτερη προθεσμία για την άσκηση της μιας ή της άλλης των ανωτέρω αναφερομένων δυνατοτήτων 7 ότι αυτό δύναται να επιτρέψει στους ενδιαφερόμενους επιχειρηματίες να βρουν υπό καλούς όρους άλλους προμηθευτές για τις χώρες καταγωγής, για τις οποίες οι ποσότητες παραμένουν διαθέσιμες όσον αφορά το εν λόγω τρίμηνο 7 ότι πρέπει να προβλεφθεί άμεση εφαρμογή των διατάξεων του παρόντος κανονισμού ώστε οι επιχειρηματίες που έχουν υποβάλει αίτηση πιστοποιητικού εισαγωγής για το δεύτερο τρίμηνο 1995, να δύνανται να απολαύουν των εν λόγω διατάξεων 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μπανάνας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 4 παράγραφος 1 του κανονισμού (ΕΚ) αριθ. 478/95 τροποποιείται ως εξής:

1. Στο στοιχείο α) οι όροι «πέντε εργάσιμες ημέρες» αντικαθίστανται από τους όρους «δέκα εργάσιμες ημέρες» 7 2. Στο στοιχείο β) η πρώτη περίοδος αντικαθίσταται από το κάτωθι κείμενο:

«ή εντός συνολικών ορίων ποσότητας ίσης ή μικρότερης από τη μη χορηγούμενη ποσότητα της αίτησης, να υποβάλει μία ή περισσότερες νέες αιτήσεις πιστοποιητικού για τις χώρες καταγωγής για τις οποίες οι συνολικές ποσότητες όσον αφορά το εν λόγω τρίμηνο, δημοσιεύονται από την Επιτροπή».

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Μαρτίου 1995.

Για την Επιτροπή Franz FISCHLER Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 617/95 ΤΗΣ ΕΠΙΤΡΟΠΗΣ της 21ης Μαρτίου 1995 για την θέσπιση των κατά μονάδα αξιών για τον καθορισμό της δασμολογητέας αξίας ορισμένων αναλώσιμων εμπορευμάτων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2913/92 του Συμβουλίου της 12ης Οκτωβρίου 1992 (1) με τον οποίο καθιερώνεται ο κοινοτικός τελωνειακός κώδικας,

τον κανονισμό (ΕΟΚ) αριθ. 2454/93 της Επιτροπής της 2ας Ιουλίου 1993 για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου με την οποία καθιερώνεται ο κοινοτικός τελωνειακός κώδικας (2), όπως τροποποιήθηκε τελευταία από τον κανονισμό (ΕΚ) αριθ. 3254/94 (3), και ιδίως το άρθρο 173, παράγραφος 1,

Εκτιμώντας:

ότι στα άρθρα 173 έως 177 του κανονισμού (ΕΟΚ) αριθ. 2454/93 προβλέπονται τα κριτήρια η θέσπιση, εκ μέρους της Επιτροπής, κατά μονάδα αξιών περιοδικής ισχύος για τα προϊόντα που καθορίζονται σύμφωνα με την κατάταξη που αναφέρεται στο παράρτημα 26 του εν λόγω κανονισμού 7

ότι η εφαρμογή των κανόνων και των κριτηρίων, που καθορίζονται στα ανωτέρω άρθρα επί των στοιχείων που ανακοινώθηκαν στην Επιτροπή, σύμφωνα με τις διατάξεις του άρθρου 173 παράγραφος 2 του κανονισμού (ΕΟΚ) αριθ. 2454/93, οδηγεί, για τα σχετικά προϊόντα, στον καθορισμό των κατά μονάδα αξιών σύμφωνα με τον τρόπο που αναφέρεται στο παράρτημα του παρόντος κανονισμού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι κατά μονάδα αξίες που αναφέρονται στο άρθρο 173 παράγραφος 1 του κανονισμού (ΕΟΚ) αριθ. 2454/93 καθορίζονται σύμφωνα με τον πίνακα του παραρτήματος.

Άρθρο 2

Ο παρών κανονισμός αρχίζει να ισχύει στις 24 Μαρτίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 21 Μαρτίου 1995.

Για την Επιτροπή

Mario MONTI

Μέλος της Επιτροπής

(1) ΕΕ αριθ. L 302 της 19. 10. 1992, σ. 1.

(2) ΕΕ αριθ. L 253 της 11. 10. 1993, σ. 1.

(3) ΕΕ αριθ. L 346 της 31. 12. 1994, σ. 1.

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 515/95 ΤΗΣ ΕΠΙΤΡΟΠΗΣ της 7ης Μαρτίου 1995 σχετικά με τη διακοπή της αλιείας του σκουμπριού από σκάφη που φέρουν τη σημαία του Ηνωμένου Βασιλείου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2847/93 του Συμβουλίου της 12ης Οκτωβρίου 1993 για τη θέσπιση συστήματος ελέγχου της κοινής αλιευτικής πολιτικής (1), και ιδίως το άρθρο 21 παράγραφος 3,

Εκτιμώντας:

ότι ο κανονισμός (ΕΚ) αριθ. 3362/94 του Συμβουλίου της 20ής Δεκεμβρίου 1994 περί καθορισμού, για ορισμένα αποθέματα ιχθύων και ομάδες αποθεμάτων ιχθύων, των συνολικών επιτρεπόμενων αλιευμάτων (TAG) για το 1995, καθώς και ορισμένων όρων υπό τους οποίους είναι δυνατόν να αλιεύονται (2), προβλέπει τις ποσοστώσεις σκουμπριού για το 1995-

ότι, προκειμένου να εξασφαλισθεί η συμμόρφωση προς τις διατάξεις σχετικά με τους ποσοτικούς περιορισμούς για τα αλιεύματα των αποθεμάτων που υπόκεινται σε ποσοστώσεις, είναι αναγκαίο για την Επιτροπή να ορίσει την ημερομηνία μέχρι την οποία τα αλιεύματα, τα οποία πραγματοποιούνται από σκάφη που φέρουν τη σημαία ενός κράτους μέλους, θεωρούνται ότι έχουν εξαντλήσει την ποσόστωση που έχει χορηγηθεί-

ότι, σύμφωνα με τις πληροφορίες που ανακοινώθηκαν στην Επιτροπή, τα αλιεύματα σκουμπριού στα ύδατα των υποδιαιρέσεων CIEM IIa (ζώνη ΕΚ), IIIa, IIIb, c, d (ζώνη ΕΚ), IV από σκάφη που φέρουν τη σημαία του Ηνωμένου Βασιλείου ή είναι νηολογημένα στο Ηνωμένο Βασίλειο, έχουν φθάσει στο όριο των ποσοστώσεων που έχουν χορηγηθεί για το 1995-

ότι το Ηνωμένο Βασίλειο απαγόρευσε την αλιεία του αποθέματος αυτού από τις 27 Ιανουαρίου 1995- ότι, κατά συνέπεια, είναι αναγκαίο να τηρηθεί η ημερομηνία αυτή,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα αλιεύματα σκουμπριού στα ύδατα των υποδιαιρέσεων CIEM IIa (ζώνη ΕΚ), IIIa, IIIb, c, d (ζώνη ΕΚ), IV από σκάφη που φέρουν τη σημαία του Ηνωμένου Βασιλείου ή είναι νηολογημένα στο Ηνωμένο Βασίλειο, θεωρούνται ότι έχουν εξαντλήσει την ποσόστωση που έχει χορηγηθεί στο Ηνωμένο Βασίλειο για το 1995.

Απαγορεύεται η αλιεία σκουμπριού στα ύδατα των υποδιαιρέσεων CIEM IIa (ζώνη ΕΚ), IIIa, IIIb, c, d (ζώνη ΕΚ), IV από σκάφη που φέρουν τη σημαία του Ηνωμένου Βασιλείου ή είναι νηολογημένα στο Ηνωμένο Βασίλειο, καθώς επίσης και η διατήρηση επί του σκάφους, η μεταφόρτωση και η εκφόρτωση του εν λόγω αποθέματος που έχει αλιευθεί από τα προαναφερθέντα σκάφη μετά την ημερομηνία εφαρμογής του παρόντος κανονισμού.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 27 Ιανουαρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 7 Μαρτίου 1995.

Για την Επιτροπή

Emma BONINO

Μέλος της Επιτροπής

(1) ΕΕ αριθ. L 261 της 20. 10. 1993, σ. 1.

(2) ΕΕ αριθ. L 363 της 31. 12. 1994, σ. 1.
ΚΑΝΟΝΙΣΜΟΣ (ΕΚ) αριθ. 372/95 ΤΗΣ ΕΠΙΤΡΟΠΗΣ της 22ας Φεβρουαρίου 1995 για τροποποίηση του κανονισμού (ΕΟΚ) αριθ. 2315/76 περί της πωλήσεως βουτύρου δημοσίων αποθεμάτων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και γαλακτοκομικών προϊόντων (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 6 παράγραφος 7,

Εκτιμώντας:

ότι ο κανονισμός (ΕΟΚ) αριθ. 2315/76 της Επιτροπής (2), όπως τροποποιήθηκε τελευταία από τον κανονισμό (ΕΚ) αριθ. 287/95 (3), ανέφερε στο άρθρο 1 ότι το προϊόν που θα τίθεται προς πώληση θα πρέπει να έχει αποθηκευθεί από τον οργανισμό παρεμβάσεως πριν από την 1η Απριλίου 1993-

ότι, λαμβάνοντας υπόψη την εξέλιξη των αποθεμάτων και τη ζήτηση για βούτυρο που προέρχεται από την αγορά, είναι σκόπιμο να επεκταθούν οι πωλήσεις του βουτύρου που αποθεματοποιήθηκε πριν από την 1η Νοεμβρίου 1993-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 1 του κανονισμού (ΕΟΚ) αριθ. 2315/76, η ημερομηνία "1η Απριλίου 1993" αντικαθίσταται από την ημερομηνία "1η Νοεμβρίου 1993".

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Φεβρουαρίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 261 της 25. 9. 1976, σ. 12.

(3) ΕΕ αριθ. L 34 της 14. 2. 1995, σ. 15.
ΚΑΝΟΝΙΣΜΟΣ (ΕΚ) αριθ. 457/95 ΤΗΣ ΕΠΙΤΡΟΠΗΣ της 1ης Μαρτίου 1995 για τροποποίηση του κανονισμού (ΕΟΚ) αριθ. 1621/93 περί λεπτομερών κανόνων εφαρμογής του κανονισμού (ΕΟΚ) αριθ. 1766/92 του Συμβουλίου, όσον αφορά το καθεστώς των εισφορών κατά την εισαγωγή στον τομέα των σιτηρών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως τα άρθρα 10, 11 και 12,

Εκτιμώντας:

ότι το άρθρο 2 του κανονισμού (ΕΟΚ) αριθ. 1621/93 της Επιτροπής (2), όπως τροποποιήθηκε τελευταία από τον κανονισμό (ΕΚ) αριθ. 3304/94 (3), καθορίζει τους κανόνες για τον καθορισμό των τιμών cif για τα άλευρα σίτου, σμιγού και σίκαλης και τα πλιγούρια και σιμιγδάλια σίτου- ότι ο κανονισμός (ΕΚ) αριθ. 3115/94 της Επιτροπής της 20ής Δεκεμβρίου 1994 που τροποποιεί τα παραρτήματα Ι και ΙΙ του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (4), προβλέπει τροποποιήσεις για τα άλευρα που υπάγονται στον κωδικό ΣΟ 1101 καθιερώνοντας διάκριση μεταξύ των αλεύρων του σκληρού σίτου, των αλεύρων σμιγού και του αλεύρου μαλακού σίτου κα της όλυρας (σπέλτας)- ότι ο κανονισμός αυτός αρχίζει να ισχύει την 1η Ιανουαρίου 1995- ότι πρέπει, από την ημερομηνία αυτή, να προβλεφθούν οι κανόνες για τον καθορισμό των τιμών cif για τους νέους κωδικούς-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 2 του κανονισμού (ΕΟΚ) αριθ. 1621/93 αντικαθίσταται από το ακόλουθο κείμενο:

"Άρθρο 2

1. Όταν δεν υπάρχουν πληροφορίες σχετικές με τις αντιπροσωπευτικές τιμές προσφοράς ή τις αντιπροσωπευτικές τιμές στα χρηματιστήρια για τα άλευρα σίτου, όλυρας (σπέλτας) και σίκαλης ή για τα πλιγούρια και σιμιγδάλια σίτου, η Επιτροπή καθορίζει για τα προϊόντα αυτά τις τιμές cif, εφαρμόζοντας ένα συντελεστή μεταποιήσεως στην τιμή cif των βασικών σιτηρών.

2. Αυτός ο συντελεστής μεταποιήσεως καθορίζεται σε 1,40 για την παρασκευή ενός τόνου αλεύρου σίτου, σίκαλης, πλιγουριού και σιμιγδαλιού μαλακού σίτου και σε 1,55 για την παρασκευή ενός τόνου πλιγουριού ή σιμιγδαλιού σκληρού σίτου.

3. Οι τιμές cif που λαμβάνονται υπόψη για τα άλευρα σκληρού σίτου κα σμίγου εξομοιώνονται με εκείνη που λαμβάνεται υπόψη για το άλευρο μαλακού σίτου."

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 1 Μαρτίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 181 της 1. 7. 1992, σ. 21.

(2) ΕΕ αριθ. L 155 της 26. 6. 1993, σ. 36.

(3) ΕΕ αριθ. L 341 της 30. 12. 1994, σ. 48.

(4) ΕΕ αριθ. L 345 της 31. 12. 1994, σ. 1.
ΚΑΝΟΝΙΣΜΟΣ (ΕΚ) αριθ. 154/95 ΤΗΣ ΕΠΙΤΡΟΠΗΣ της 30ής Ιανουαρίου 1995 για την κατάργηση του κανονισμού (ΕΚ) αριθ. 2865/94 περί θεσπίσεως εξαιρετικών μέτρων στηρίξεως της αγοράς στον τομέα του χοιρείου κρέατος στο Βέλγιο

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1249/89 (2), και ιδίως το άρθρο 20,

Εκτιμώντας:

ότι, λόγω της εμφανίσεως της κλασικής πανώλης των χοίρων σε ορισμένες περιοχές παραγωγής του Βελγίου, οι βελγικές αρχές έλαβαν υγειονομικά μέτρα με την οδηγία 80/217/ΕΟΚ του Συμβουλίου της 22ας Ιανουαρίου 1980 για τον καθορισμό κοινοτικών μέτρων καταπολέμησης της κλασικής πανώλης των χοίρων (3), όπως τροποποιήθηκε τελευταία από την απόφαση 93/384/ΕΟΚ (4)- ότι θεσπίστηκαν εξαιρετικά μέτρα στηρίξεως της αγοράς του χοιρείου κρέατος για το εν λόγω κράτος μέλος με τον κανονισμό (ΕΚ) αριθ. 2865/94 της Επιτροπής (5), όπως τροποποιήθηκε από τον κανονισμό (ΕΚ) αριθ. 3145/94 (6)-

ότι, χάρη στις προόδους που πραγματοποιήθηκαν σε υγειονομικό επίπεδο, πρέπει να λήξει η εφαρμογή των εξαιρετικών μέτρων στηρίξεως αγοράς- ότι, κατά συνέπεια, πρέπει να καταργηθεί ο κανονισμός (ΕΚ) αριθ. 2865/94-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 2865/94 καταργείται.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιανουαρίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 282 της 1. 11. 1975, σ. 1.

(2) ΕΕ αριθ. L 129 της 11. 5. 1989, σ. 12.

(3) ΕΕ αριθ. L 47 της 21. 2. 1980, σ. 11.

(4) ΕΕ αριθ. L 166 της 8. 7. 1993, σ. 34.

(5) ΕΕ αριθ. L 303 της 26. 11. 1994, σ. 25.

(6) ΕΕ αριθ. L 332 της 22. 12. 1994, σ. 21.
ΚΑΝΟΝΙΣΜΟΣ (ΕΚ) αριθ. 60/95 ΤΗΣ ΕΠΙΤΡΟΠΗΣ της 16ης Ιανουαρίου 1995 για τροποποίηση του κανονισμού (ΕΟΚ) αριθ. 2676/90 για καθορισμό κοινοτικών μεθόδων ανάλυσης εφαρμόσιμων στον οινικό τομέα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως αγοράς στον αμπελοοινικό τομέα (1), όπως τροποποιήθηκε τελευταία από τον κανονισμό (ΕΚ) αριθ. 1891/94 (2), και ιδίως το άρθρο 74,

Εκτιμώντας:

ότι, στον κανονισμό (ΕΟΚ) αριθ. 2676/90 της Επιτροπής της 17ης Σεπτεμβρίου 1990 περί καθορισμού κοινοτικών μεθόδων ανάλυσης εφαρμόσιμων στον οινικό τομέα (3), όπως τροποποιήθηκε από τον κανονισμό (ΕΟΚ) αριθ. 2645/92 (4), στο κεφάλαιο 25 σημείο 2.2.3.3.2 του παραρτήματος που αφορά τον αναλυτικό προσδιορισμό της περιεκτικότητας των χυμών σταφυλής σε διοξείδιο του θείου, περιγράφεται μία μέθοδος η οποία οδηγεί σε καλύτερη παραλαβή της ουσίας αυτής σε σχέση με τη μέθοδο που χρησιμοποιήθηκε κατά το παρελθόν στο κεφάλαιο 13 σημείο 13.4- ότι, σε ορισμένες περιπτώσεις, οι αναλύσεις χυμών σταφυλής δίδουν υψηλότερα ποσοστά περιεκτικότητας σε ολικό διοξείδιο του θείου, τα οποία είναι δυνατόν να υπερβαίνουν το ανώτατο προβλεπόμενο όριο- ότι, με το δεδομένο ότι το όριο αυτό αποτελεί αντικείμενο επιστημονικών μελετών για ενδεχόμενη αναθεώρησή του, και προς αποτροπή δυσκολιών προκειμένου για τη διάθεση των χυμών σταφυλής, σκόπιμο είναι να παραταθεί κατά ένα έτος η μεταβατική περίοδος κατά την οποία ο προσδιορισμός της περιεκτικότητας των χυμών σταφυλής σε διοξείδιο του θείου να γίνεται με τη μέθοδο που χρησιμοποιήθηκε κατά το παρελθόν- ότι πρέπει να αποφύγουμε οποιαδήποτε διακοπή στην εφαρμογή των λεπτομερειών αυτής της μεθόδου ανάλυσης-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο παράρτημα του κανονισμού (ΕΟΚ) αριθ. 2676/90, κεφάλαιο 25 σημείο 2.2.3.3.2 στην περιγραφή της μεθόδου προσδιορισμού του διοξειδίου του θείου η ημερομηνία "31 Δεκεμβρίου 1994" αντικαθίσταται από την ημερομηνία "31 Δεκεμβρίου 1995".

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 16 Ιανουαρίου 1995.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 84 της 27. 3. 1987, σ. 1.

(2) ΕΕ αριθ. L 197 της 30. 7. 1994, σ. 42.

(3) ΕΕ αριθ. L 272 της 3. 10. 1990, σ. 1.

(4) ΕΕ αριθ. L 266 της 12. 9. 1992, σ. 10.
Διορθωτικό στον κανονισμό (ΕΚ) αριθ. 1517/95 της Επιτροπής, της 29 Ιουνίου 1995, για τις λεπτομέρειες εφαρμογής του κανονισμού (ΕΟΚ) αριθ. 1766/92 σχετικά με το καθεστώς εισαγωγών που εφαρμόζεται στις σύνθετες ζωοτροφές με βάση τα σιτηρά και την τροποποίηση του κανονισμού (ΕΚ) αριθ. 1162/95 περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα των σιτηρών και του ρυζιού

(Επίσημη Εφημερίδα των Ευρωπαϊκών L 147 της 30ής Ιουνίου 1995)

Στη σελίδα 53, στο άρθρο 9 πρώτο εδάφιο τέταρτη περίπτωση:

αντί:

- στο τετραγωνίδιο 20, την περιεκτικότητα σε προϊόντα σιτηρών που πρόκειται να ενσωματωθούν στις ζωοτροφές, εάν αυτή είναι γνωστή, με διάκριση ανάμεσα στο καλαμπόκι και τα άλλα σιτηρά· ειδάλλως, εάν γίνεται χρήση της δυνατότητας που προβλέπεται ανωτέρω για τη συμπλήρωση του τετραγωνιδίου 15, την ψαλίδα ενσωμάτωσης καλαμποκιού-άλλων σιτηρών.,

διάβαζε:

- στο τετραγωνίδιο 20, την περιεκτικότητα σε προϊόντα σιτηρών που πρόκειται να ενσωματωθούν στις ζωοτροφές, εάν αυτή είναι γνωστή, με διάκριση ανάμεσα στο καλαμπόκι και τα άλλα σιτηρά· ειδάλλως, εάν γίνεται χρήση της δυνατότητας που προβλέπεται ανωτέρω για τη συμπλήρωση του τετραγωνιδίου 15, με δύο ή περισσότερες υποδιαιρέσεις, την ψαλίδα ενσωμάτωσης καλαμποκιού-άλλων σιτηρών..
Διορθωτικό στον κανονισμό (ΕΚ) αριθ. 455/95 της Επιτροπής, της 28ης Φεβρουαρίου 1995, για τροποποίηση των κανονισμών (ΕΟΚ) αριθ. 1547/87 και (ΕΟΚ) αριθ. 1589/87 όσον αφορά την αγορά βουτύρου από τους οργανισμούς παρέμβασης και των κανονισμών (ΕΟΚ) αριθ. 2191/81 και (ΕΟΚ) αριθ. 570/88 όσον αφορά τη χορήγηση ενίσχυσης για την αγορά βουτύρου και την πώληση με μειωμένη τιμή βουτύρου σε ορισμένες κατηγορίες καταναλωτών και βιομηχανιών

(Επίσημη Εφημερίδα των Ευρωπαϊκών Κοινοτήτων L 46 της 1ης Μαρτίου 1995)

Στη σελίδα 32, άρθρο 1, σημείο 2, στοιχείο β), περίπτωση i), το κείμενο εντός εισαγωγικών:

αντί:

- "αναλαμβάνει γραπτώς να τηρήσει τις διατάξεις του άρθρου 5 παράγραφοι 3 και 4 του κανονισμού (ΕΚ) αριθ. 454/95,",

διάβαζε:

- "αναλαμβάνει γραπτώς να τηρήσει τις διατάξεις του άρθρου 5 παράγραφος 3 του κανονισμού (ΕΚ) αριθ. 454/95,".
Διορθωτικό στον κανονισμό (ΕΚ) αριθ. 1439/95 της Επιτροπής της 26ης Ιουνίου 1995 σχετικά με τους λεπτομερείς κανόνες εφαρμογής του κανονισμού (ΕΟΚ) αριθ. 3013/89 του Συμβουλίου για τις εισαγωγές και εξαγωγές προϊόντων στον τομέα του προβείου και αιγείου κρέατος (Επίσημη Εφημερίδα των Ευρωπαϊκών Κοινοτήτων αριθ. L 143 της 27ης Ιουνίου 1995)

Στη σελίδα 11 άρθρο 14 παράγραφοι 3, 4 και 5, έκτη περίπτωση και στη σελίδα 13 άρθρο 17 παράγραφοι 4 και 5, έκτη περίπτωση:

αντί: «- . . . rθglement (CE) n° 1440/95]».

διάβαζε: «- . . . rθglement (CE) n° 1440/95 et des rθglements ultιrieurs sur les contingents tarifaires]».

Στη σελίδα 11 άρθρο 14 παράγραφοι 3, 4 και 5, όγδοη περίπτωση και στη σελίδα 13 άρθρο 17 παράγραφοι 4 και 5, όγδοη περίπτωση:

αντί: «- .................... Verordening (EG) nr. 1440/95)».

διάβαζε: «- .................... Verordening (EG) nr. 1440/95 en van de latere verordeningen tot vaststelling van de jaarlijkse tariefcontingenten)».

Στη σελίδα 11 άρθρο 14 παράγραφοι 3, 4 και 5, ενδέκατη περίπτωση και στη σελίδα 13 άρθρο 17 παράγραφοι 4 και 5, ενδέκατη περίπτωση:

αντί: «- .................... i fφrordning (EG) nr 1440/95)».

διάβαζε: «- .................... i fφrordning (EG) nr 1440/95 och i senare fφrordningar om εrliga tullkvoter)».
Διορθωτικό στον κανονισμό (ΕΚ) αριθ. 1870/95 της Επιτροπής της 26ης Ιουλίου 1995 για τροποποίηση του κανονισμού (ΕΟΚ) αριθ. 334/93 περί λεπτομερών κανόνων σχετικά με τη χρησιμοποίηση γαιών που βρίσκονται υπό καθεστώς προσωρινής παύσης καλλιέργειας για την παραγωγή πρώτων υλών που χρησιμεύουν κατά την παρασκευή στην Κοινότητα, προϊόντων προοριζόμενων καταρχήν για άλλους σκοπούς εκτός της κατανάλωσης από τον άνθρωπο ή τα ζώα και για την κατάργηση του κανονισμού (ΕΟΚ) αριθ. 2595/93 περί λεπτομερών κανόνων εφαρμογής του κανονισμού (ΕΟΚ) αριθ. 1765/92 του Συμβουλίου όσον αφορά τη χρησιμοποίηση γαιών που βρίσκονται υπό καθεστώς προσωρινής παύσης καλλιέργειας για την παραγωγή πρώτων υλών από πολυετείς καλλιέργειες που χρησιμοποιούν κατά την παρασκευή στην Κοινότητα προϊόντων προοριζόμενων για άλλους σκοπούς εκτός της κατανάλωσης από τον άνθρωπο ή/και τα ζώα (Επίσημη Εφημερίδα των Ευρωπαϊκών Κοινοτήτων αριθ. L 179 της 29ης Ιουλίου 1995)

Στη σελίδα 43, άρθρο 1, σημείο 8, στοιχείο β), το πρώτο εδάφιο αντικαθίσταται από το ακόλουθο κείμενο:

«β) στην παράγραφο 3 πρώτο εδάφιο διαγράφονται οι όροι "ή/και τελικά προϊόντα" και προστίθενται οι ακόλουθες ενδείξεις:»
31995R1747R(01)

Διορθωτικό στον κανονισμό (ΕΚ) αριθ. 1747/95 της Επιτροπής της 18ης Ιουλίου 1995 για τον καθορισμό των προβλεπόμενων περιφερειακών ποσών αναφοράς και της αξίας των προκαταβολών που πρέπει να καταβληθούν στους παραγωγούς σπόρων σόγιας, κραμβόσπορων, γογγυλόσπορων και ηλιανθόσπορων για την περίοδο 1995/96 (ΕΕ αριθ. L 169 της 19.7.1995)



Επίσημη Εφημερίδα αριθ. L 185 της 04/08/1995 σ. 0062 - 0062